ચાણસ્મા તાલુકાના વડાવલી ગામે રહેતો શખ્સ તેની પત્ની સાથે સોમવારની બપોરે વડાવલી ગામેથી બાઇક લઇને પીંપળ જઇ રહ્યો હતો. ત્યારે ખોરસમ ગામની કેનાલ પરથી કંબોઇ પાટિયા જવાના માર્ગે પર અચાનક બાઇકચાલકે સ્ટેરીંગ પરનો કાબૂ ગુમાવતાં બાઇક સ્લીપ થઇ જતાં બાઇક પર બેઠેલી મહિલા પટકાતાં માથાના ભાગે ગંભીર ઇજા થતાં તેમનું મોત થયુ હતુ. આ અકસ્માતની જાણ ચાણસ્મા પોલીસ મથકે થતાં પોલીસે ગુનો નોંધી આગળની તપાસ હાથ ધરી હતી.